Hei thundu i ḓo hadzimiwa mushumisi lwa miṋwedzi ya 3 (MIRARU), lune nga murahu Thendelano ya ḓo sedzuluswa ya engedzwa lwa tshifhinga tsha miṋwedzi ya 3 (MIRARU) u swikela thendelano vhukati ha masia haya mavhili i tshi fhela.
SAPS yo diimisela u nekedza thundu dzi kha tshiimo tshavhudi na mushumisi u fanela u vhulunga na u dzi thogomela nga ndila ine dza do huma dzi kha tshiimo tshavhudi musi hei Thendelano i tshi fhela.
Thundu yo (dzo) bulwaho dzi ḓo dzula dzi dza SAPS nahone a hu na na tshifhinga na tshithihi tshine mushumisi a ḓo tendelwa u dzi rengisa, u hadzimisa lwa u wana mbuelo, u kolodisa kana u dzi laṱa kana u dzi shumisela muṋwe muthu kana zwiṋwe zwa thungo nga nnḓa ha zwe zwa tendelaniwa kha hei Thendelano.
Mushumisi u ḓo shumisa hei (hedzi) thundu nga hune a kona ngaho nga tshifhinga tsha hei Thendelano.
Mushumisi u ḓo vha na vhuḓifhinduleli kha u xela kana u tshinyala ha thundu (dzithundu) nahone u ḓo vhona uri a badele mbadelo dza u lugisa kana u renga thundu kana thundu dzoṱhe.
Hei thendelano yo fara thendelano nga vhudalo ya masia othe nahone a hu na zwine zwa do shandukiswa nga nnda ha musi zwo tou nwaliwa fhasi nahone zwa sainiwa nga masia othe.
Masia othe a khou tendelana u swikisana kha khathulo ya khothe ya ha madzhisitarata arali ha vha na phambano i diswaho nga hei Thendelano.